Dorotea de Chopitea

Antonia Dorotea de Chopitea y Villota (Santiago, Txile, 1816ko ekainaren 4a – Bartzelona, 1891ko apirilaren 3a) Txile eta Bartzelonako filantropo eta mezenas garrantzitsua, Joan Boscoren lanak sustatu zituena. Bartzelonan etxebizitza izan zuen jauregi dotorea Granvia hotela da.

 Biografia 
Bere aita Pedro Nicolás de Chopitea Aurrecoechea beltz-tratulari bizkaitarra izan zen eta bere ama, Isabel de Villota dama txiletarra.

16 urte zituela ezkondu zen José María Serra Muñoz bankari txiletarrarekin eta harekin sei alaba izan zituen.Doña Dorotea de Chopitea, madre de los pobres (consultado el 26-12-2016). 1882an alargun geratu zen.

Haren oinordea da Núria de Gispert, Kataluniako Parlamentuko lehendakaria 2010etik 2015era.

 Filantropoa 

 Txilen 
Blas Cañas apaizarekin eta Manuel Arriaran filantropo txiletarrarekin batera, Santiago de Chileko "Patrocinio de San José" eta "María Auxiliadora" ikastetxe salestarren sorreran lagundu zuen. Txileko Santiago eta Talca hirietan salestarren beste gizarte-lan batzuk sortzen ere lagundu zuen.

 Bartzelonan 
Bartzelonan hainbat ekintza filantropiko sustatu zituen, haien artean bost tenplu (eliza, basilika eta parrokiak), hamabost eskola, lau ospitale eta haur eta adinekoentzako zazpi erresidentzia. San Juan Boscorekin eta haren ondorengo Miguel Rúa beatoarekin harremana izan zuen. Bartzelonan, Sarriako Lanbide Eskolen, San Joseko Salestarren Elkargoaren eta gazte pobreen hezkuntza eta prestakuntzarako beste erakunde erlijioso batzuen sorrera finantzatu zuen.

Ramón Alberdi historialari salestarrak dioenez:eraldatzen ari zen hiri baten gizarte-tentsioek goi-burgesiaren emakume kristau hau bultzatu zuten beren denbora eta baliabideak marjinatu berrien bizi-baldintzak hobetzeko erakundeak bultzatzera. 
 Hilobia 
Bere gorpuzkiak Sarriako Maria Laguntzailea santutegi eta parrokian daude. 

 Sariak eta Aitortzak 

 1983ko ekainaren 9an, Joan Paulo II.a aita santuak gurgarri izendatu zuen, eta hurrengo beatifikaziorako aurkeztu zen.

 Ikus, gainera 
 Filantropia
 Manuel Arriaran Barros

 Erreferentziak 

 Kanpo estekak 

 Santutasun Salestarra, Beneragarriak, Dorotea De Chopitea
 Dorotea de Chopitea, pobreei dirutza utzi zien aberatsa
 Dorotea. Bartzelonako emakume bat
Kategoria:Bartzelonan hildakoak
Kategoria:Emakume filantropoak

Kategoria:Euskal txiletarrak